钦定古今图书集成/理学汇编/经籍典/第079卷 > 宋朱子大全集 > 《答虞大中》
## 钦定古今图书集成/理学汇编/经籍典/第079卷 > 宋朱子大全集 > 《答虞大中》

昨承寄示赵仓《易》《论语说》，足浣愁疾。易说简易精密，
不惟鄙意多所未及，警发之深，而近世诸儒说不到
处亦甚多，甚不易。其玩索至此，深恨未得一面扣其
详也。但象数乃作《易》根本，卜筮乃其用处之实，而诸
儒求之不得其要，以至苛细缴绕，令人厌听。今乃一
向屏弃阔略，不复留意，却恐不见制作纲领语意来
历。似亦未甚便也。昨于“《干》《坤》”二卦。略记所疑之一二。
今谩记录呈。幸为详之